
Text rozhodnutia
Súd: Krajský súd Trnava Spisová značka: 20S/70/2015 Identifikačné číslo súdneho spisu: 2015200575 Dátum vydania rozhodnutia: 28. 03. 2017 Meno a priezvisko sudcu, VSÚ: JUDr. Ľubomír Bundzel ECLI: ECLI:SK:KSTT:2017:2015200575.4 Opravné uznesenie Krajský súd v Trnave v právnej veci žalobcu: Fobos advertising, s.r.o., so sídlom Sládkovičova 10, 921 01 Piešťany, IČO: 36 231 070, právne zast.: JUDr. Vladimír Mikuš, advokát, so sídlom V. P. Tótha 1081/17, 960 01 Zvolen, proti žalovanému: Finančné riaditeľstvo SR, so sídlom Lazovná 63, 974 01 Banská Bystrica, o preskúmanie zákonnosti rozhodnutia žalovaného č. 725589/2015 zo dňa 04.06.2015 jednohlasne t a k t o r o z h o d o l : Uznesenie Krajského súdu v Trnave č.k. 20S/70/2015-59 zo dňa 14.02.2017 sa o p r a v u j e v časti záhlavia tak, že správne znie: „ ... o preskúmanie zákonnosti rozhodnutia žalovaného č. 725589/2015 zo dňa 04.06.2015, ...“. o d ô v o d n e n i e : 1. Uznesením č.k. 20S/70/2015-59 zo dňa 14.02.2017 Krajský súd v Trnave vo veci preskúmania zákonnosti rozhodnutia žalovaného č. 725589/2015 zo dňa 04.06.2015, konanie zastavil a zároveň súd rozhodol o trovách konania tak, že žiaden z účastníkov konania nemá právo na náhradu trov konania. 2. Žalovaný sa návrhom na opravu uznesenia zo dňa 22.03.2017 domáhal opravy uznesenia tunajšieho súdu č.k. 20S/70/2015-59 v časti záhlavia z dôvodu nesprávne uvedeného čísla a dátumu vydania preskúmavaného rozhodnutia. 3. Podľa § 143 zákona č. 162/2015 Z.z. Správny súdny poriadok (ďalej len „SSP“), správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí osobám uvedeným v § 142 ods. 1. 4. Podľa tohto ustanovenia SSP možno opraviť rozhodnutie súdu v prípadoch, ak ide o chyby v písaní a počítaní, ako aj o chyby, ktoré ako zrejmé nesprávnosti sú podobného pôvodu ako chyby v písaní a počítaní, ku ktorým došlo len zjavným a okamžitým zlyhaním v duševnej či mechanickej činnosti osoby, za účasti ktorej došlo k vyhláseniu alebo vyhotoveniu rozhodnutia, a ktoré sú každému zrejmé. 5. Podľa § 147 ods. 2 SSP, ak nie je ďalej ustanovené inak, použijú sa na uznesenie primerane ustanovenia o rozsudku vrátane ustanovenia § 139 ods. 4 a § 141. 6. Pri písomnom vyhotovení uznesenia Krajského súdu v Trnave č.k. 20S/70/2015-59 zo dňa 14.02.2017 došlo v časti záhlavia k zrejmej chybe v písaní, keď namiesto správneho čísla a dátumu vydania preskúmavaného rozhodnutia žalovaného č. 725589/2015 zo dňa 04.06.2015, bolo v záhlaví uvedené nesprávne číslo a dátum rozhodnutia č. 700505/2015 zo dňa 03.06.2015. 7. S poukazom na uvedené správny súd opravil predmetné rozhodnutie zo dňa 14.02.2017 tak, ako je uvedené vo výrokovej časti tohto uznesenia. Poučenie: Proti tomuto uzneseniu nie je prípustná sťažnosť. Proti tomuto rozhodnutiu je prípustná kasačná sťažnosť, ktorá musí byť podaná v lehote 1 mesiaca odo dňa doručenia rozhodnutia oprávnenému subjektu prostredníctvom Krajského súdu v Trnave na Najvyšší súd SR. Kasačnú sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo rozhodnuté v ich neprospech. V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva (sťažnostné body) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti.

